Karl Braun

Karl Braun (født 20. mars 1822 i Hadamar, Nassau, død 14. juli 1893 i Freiburg im Breisgau) var en tysk politiker, advokat og forfatter.

Han tilhørte 1848–1866 Nassaus andrekammer, 1858-1863 som dets president, og 1867-1887 den nordtyske forbundsdagen og tyske riksdagen, der han en tid var en av lederne av det nasjonalliberale partiet, men sluttet seg senere til de tyskfrisinnede. Braun var en ivrig tilhenger av frihandel, deltok i stiftelsen av den nasjonaløkonomiske kongressen og var fra 1859 dens president. Blant hans mange arbeider må nevnes Bilder aus der deutschen Kleinstaaterei (2 bd 1869; 3. oppl. i 5 bd 1881) og Die Wisbyfahrt (1882). Fra 1888 utgav han Vierteljahrsschrift für Volkswirthschaft.

 Referanser 

Kategori:Tyske politikere
Kategori:Tyske advokater
Kategori:Personer fra Hadamar